Neill Blomkamp
Nil Blamkamp (IPA: ) ili Nil Blomkamp (IPA:  ili ; ; Johanezburg, 17. septembar 1979) južnoafričko-kanadski je filmski reditelj i scenarista. Karijeru je počeo kao animator računarskih efekata i reditelj reklamnih spotova. Časopis Tajm ga je proglasio za jednog od 100 najuticajnijih ljudi 2009. godine, a časopis Forbs Blamkampa je uvrstio među 40 najmoćnijih poznatih ličnosti iz Afrike.

Biografija i delo 
Rođen je 1979. u Johanezburgu (Južnoafrička Republika). Za 3D animaciju počeo se interesovati u dobi od 14 godina kada je dobio prvi računar. Sa 16 godina zaposlio se kao 3D animator u produkcijskoj kući Dedtajm (). Dve godine kasnije preselio se sa porodicom u Vankuver (Britanska Kolumbija), gde se upisao u školu filma. Počeo je sa režiranjem muzičkih spotova za lokalne bendove, a nakon diplomiranja počeo je režirati i reklamne spotove za poznate kompanije poput Najkija, Sitroena i Gatorejda. U to vreme je u sopstvenoj produkciji snimio kratke filmove Tetra Val (; 2004. godine) i Živ u Džoburgu (; 2005. godine).

Živ u Džoburgu je šestominutni kratki naučnofantastični film o aparthejdu kojim je Nil — na Kanskom filmskom festivalu kao i u holivudskim krugovima — na sebe skrenuo pažnju. Film je snimljen kao pseudodokumentarac, čime je utemeljen Nilov rediteljski stil u kom se kombinuju naučna fantastika i realnost. Godine 2005, angažovan je da režira visokobudžetni film Oreol: Razvijena borba (), zasnovan na istoimenoj video-igrici. Film je sniman na Novom Zelandu, a koscenarista i koproducent filma bio je i Piter Džekson. Zbog nesuglasica između studija i kompanije, film nikada nije dovršen, a i Nil je na predlog Džeksonove žene Fren Volš rešio da napravi svoj prvi nezavisni dugometražni film, zasnovan na nedovršenom Životu u Džoburgu. Film je dobio naziv Distrikt 9 (), a Nil je scenario napisao zajedno sa svojom ženom Teri Tačel te se još dublje bavio temom aparthejda. Radi smanjenja troškova produkcije, upotrebio je sve svoje iskustvo u radu sa specijalnim efektima te je dodelio glavnu ulogu svom dugogodišnjem prijatelju Šarltu Kopliju. Za distribuciju filma pobrinula se kuća Sony Pictures, koja je kreirala sjajnu i intrigantnu reklamnu kampanju.

Radnja filma Distrikt 9 počinje u martu 1982. godine, tako što se ogromni vanzemaljski svemirski brod pojavljuje iznad Johanezburga u Južnoj Africi. Nakon kvara na brodu koji onemogućava upravljanje njime, tim provaljuje u unutrašnjost broda gde otkriva veliki broj vanzemaljaca kojima se pruža utočište na Zemlji, i to u kampu pod nazivom Distrikt 9. Početkom 21. veka, Južnoafrička vlada odlučuje da izvrši premeštanje kampa u novoformirani Distrikt 10, za što je angažovana privatna vojna kompanija „Multinešonal junajted” () za koju radi i Vikus van de Merve () kog glumi Kopli. Nakon što dođe u kontakt sa misterioznom supstancijom koju trojica vanzemaljaca godinama sakupljaju, Vikusova DNK počinje da se menja. On potom kreće u avanturu kako bi pomogao vanzemaljcima da dođu do svog broda i vrate se na svoju planetu. Film je postao ogroman hit i prihvaćen je od strane kako kritike tako i publike. Film je nominovan za Najbolji scenario i Najbolji film u kategoriji nagrade Oskar. Nakon velikog uspeha, režiser Nil je postao jedan od najtraženijih u Holivudu. 

Nil je odlučio da njegov sledeći film bude Elizijum (), naučnofantastični akcioni film, koji takođe istražuje socijalno-političke teme. Na ovom filmu, udružio se po drugi put sa Šarltom Koplijem, pored koga će u filmu glumiti i Met Dejmon i Džodi Foster.

Nakon toga, Blomkamp je režirao naučnofantastičnu komediju Čapi ().

Filmografija 
 Dugometražni filmovi
 Distrikt 9 (; 2009)
 Elizijum (; 2013)
 Čapi (; 2015)
 Kratkometražni filmovi
 Tetra Val (; 2004)
 Živ u Džoburgu (; 2005) 
 Oreol: Razvijena borba (; 2005)
 Žuto (; 2006) 
 Tempbot (; 2006) 
 Oreol: Klizište (; 2007)

Reference

Spoljašnje veze 

 imdb.com
 armadyne.net
 itsbetterupthere.com
 d-9.com
 io9.com
 youtube.com
 collider.com
 imdb.com

Južnoafrički filmski režiseri
Kanadski filmski režiseri
Južnoafrički scenaristi
Kanadski scenaristi
Južnoafrički filmski producenti
Kanadski filmski producenti